Wuježk (KrM/SN). Serbske ewangelske towarstwo a Krygarjec swójba z Wuježka (Wuischke) přeprošatej wšěch Serbow a dalšich zajimcow sobotu, 7. septembra, na lětnje pućowanje a serbski swjedźeń do Wuježka pod Čornobohom. Wobdźělnicy zetkaja so w 13 hodź. pola Krygarjec (Wuježk čo. 31A). Wottam pućuja na Koporsku horu. Njech njezabudu sobupućowarjo na krute črije a dołhe cholowy! Po puću so kóždy sam ze swojeho nachribjetnika zastara. Po zwučenym wašnju přizamknje so po pućowanju a kofeju w 17 hodź. serbska nutrnosć na Pawlikec statoku.
szl_Latn